Publication: Magyar Közlöny
Issue: MK-2003-67 (Year: 2003, Number: 67)
Era: 1990-2004
Section: 46 30/2003. (III. 18.) Korm. rendelet a víziközlekedés egyes belvízi utakon környezetvédelmi
Paragraph Index: 1111

1. Ha radarral közlekedõ vízijármû a radarképernyõn olyan hajót észlel, amelynek helyzete vagy mozgása veszélyt idézhet elõ, illetve ha olyan vízterülethez közeledik, amelyen radarral még nem észlelhetõ hajó tartózkodhat, – a magányos hajó – egy hosszú hangot, – a kötelék, illetve mellévett alakzat – két hosszú hangot, – a komp – egy hosszú és négy rövid hangot köteles adni, amelyet olyan gyakran kell megismételnie, ahogy az – a hajózás biztonságának megõrzéséhez – szükséges. Köteles továbbá rádiótelefonján a hajózás biztonságát szolgáló adatokat közölni, sebességét csökkenteni, szükség esetén megállni.

Source: https://magyarkozlony.hu/hivatalos-lapok/c7a52c4bde8df8a58f50ee9f7007e8c3fc923a80/dokumentumok/f4043e213887fd4a1d515c1b67b496eb2d1f6d2d/letoltes